**OD SEPTEMBRA DRUGI TALAS POVEĆANJA ZARADE ZA PRODAVCE U LIDLU**

**Kompanija Lidl Srbija je poznata po konkurentnim uslovima rada, a početkom godine najavila je pored proširenog paketa benefita i dva povećanja osnovne zarade za zaposlene u sektoru prodaje. Prvo pomenuto povećanje realizovano je u martu mesecu, dok drugo po redu zaposlene očekuje u septembru, sa zaradom koja se isplaćuje početkom oktobra.**

„*Povećanje plata, jednokratne isplate, više dana godišnjeg odmora, kartice za zaposlene, program podrške zaposlenima, privatno zdravstveno osiguranje - konstantno potvrđuju odlučnost kompanije Lidl Srbija da za svoje zaposlene obezbedi najbolje uslove za rad. Mi smo jedan tim i zato je važno da brinemo jedni o drugima i time naše radno okruženje učinimo prijatnim, sigurnim i motivišućim za sve“,***rekla je Ivana Marković, direktorka Direkcije Ljudski resursi i članica Uprave u kompaniji Lidl Srbija.**

Osim dva povećanja osnovne zarade, Lidl je svojim zaposlenima u prodaji ove godine obezbedio i **avgustovski bonus koji je iznosio 50.000 dinara**. Sa ciljem da obezbedi zaposlenima najbolje uslove rada i željeni balans između poslovnog i privatnog života, kompanija je osigurala i dodatak za godišnji odmor u iznosu od **24.000 dinara u junu za zaposlene na operativnim pozicijama**.

Svi Lidlovi zaposleni takođe imaju i uplate sredstava na **Lidl kartice za zaposlene u iznosu do čak 50.000 dinara** na godišnjem nivou.

**Podsticaji za prodavce koji tek počinju sa radom**

Kako bi podržala novozaposlene koji se tek priključuju Lidl timu, kompanija je osigurala finansijske podsticaje i za prodavce u svojoj prvoj godini rada u kompaniji. Nakon prvih 6 meseci rada, oni će uz osnovnu zaradu primiti i još 50% ugovorene plate, a dodatnih 50% od zarade očekuje ih po navršenoj punoj godini zaposlenja. Tako će **novozaposlenim prodavcima u Lidlu praktično biti isplaćeno 13 plata tokom prve godine rada**.

**Briga o zdravlju i blagostanju zaposlenih**

Kompanija Lidl Srbija ima za cilj da bude siguran partner svojim zaposlenima, zato im pruža podršku u prevazilaženju izazova kako u profesionalnom, tako i u ličnom životu, sa naglaskom na svakodnevne životne situacije. Svi zaposleni u Lidlu, bilo da rade u sektoru prodaje, logistike ili u direkciji, imaju **besplatno privatno zdravstveno osiguranje sa uključenim godišnjim sistematskim pregledima**.

Takođe, kompanija Lidl Srbija uvela je ove godine i **inovativni program podrške**, pod nazivom EAP (Employee Assistance Program), koji podrazumeva poverljivo savetovanje sa stručnjacima iz oblasti finansija, prava i psihologije. U okviru ovog programa, svi zaposleni u bilo kom trenutku mogu kontaktirati podršku, i to putem mobilne aplikacije, telefona i portala i besplatno dobiti stručne savete na važne teme iz svakodnevnog života.

Postizanje balansa između privatne i poslovne sfere važno je za kvalitet života svakog pojedinca, zbog čega je Lidl povećao broj dana godišnjeg odmora za zaposlene na 24, uz mogućnost povećanja tog broja za jedan dan na svake tri godine zaposlenja, **do maksimalno 28 dana godišnjeg odmora**.

Da je kompanija Lidl Srbija među najboljim poslodavcima u regionu, nedavno je potvrđeno i od strane SELECTIO Grupe, vodeće grupe za savetovanje u ljudskim resursima koja sertifikacijom izdvaja najuglednije poslodavce u regionu i koja je kompaniji dodelila četvrtu godinu za redom sertifikat **„Employer Partner“.** Lidl je opisan kao radno mesto na kojem se zaposleni razvijaju i čine jedan tim, gde za svakog važe ista pravila koja podrazumevaju podršku poslodavca od prvog radnog dana.

**Kompanija Lidl Srbija može biti pravi izbor za razvoj karijere, a za više informacija može se posetiti web stranica kompanije** [Tvoja karijera u Lidlu Srbija](https://karijera.lidl.rs/) **,** gde se nalaze i uvek aktuelne otvorene pozicije u Lidlu.

**O** **Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.200 prodavnica, kao i više od 220 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 72 prodavnice u 41 gradu širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već četvrtu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Ivanović, RED Communication, Email: [teodora.ivanovic@redc.rs](mailto:teodora.ivanovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)